– Уборка і пасляўборачная апрацоўка зерня – фінішныя аперацыі ў вырошчванні збожжа, – падкрэсліў Аляксандр Уладзіміравіч. – Яны падводзяць вынік усяго комплексу папярэдніх работ у аптымальным выбары сартоў, падрыхтоўцы насення, глебаапрацоўцы, сяўбе. Разам з тым, гэта самыя рэсурсаёмкія аперацыі. Таму тэхнічная гатоўнасць усяго тэхналагічнага комплексу сельгасмашын, дакладная арганізацыя іх работы, дастойная аплата за якасную працу маюць рашаючае значэнне для своечасовай і эфектыўнай уборкі ўраджаю. Для гэтага неабходна заранёў паклапаціцца аб падрыхтоўцы, абслугоўванні і рамонце тэхнікі.